चौथी कहानी में औरतों के आत्मसंतुष्टि से जुड़ी है। एक लड़की है (कियारा आडवाणी) जो स्‍कूल में पढ़ाती है। उसकी शादी होती है। शादी के बाद पति उसे उस प्रकार संतुष्ट नहीं कर पाता जिस प्रकार एक महिला चाहती है। दिन पर दिन गुजरते हैं, लेकिन स्थिति वही रहती है। इस लड़की के कॉलेज में एक तलाकशुदा औरत है, जो लाइब्रेरी में स्वतः संतुष्ट होती है। ऐसा करते हुए वह लड़की देख लेती है। इसलिए वह भी यही तरीका अपनाने की कोशिश घर पर करती है लेकिन हालात कुछ ऐसे हो जाते हैं कि सबकुछ परिवार सदस्यों के सामने हो जाता है। संस्‍कारी सास बहू को मायके भेज देती है। लेकिन पति एक महीने बाद उसे वापस लेने जाता है। करण जौहर के निर्देशन में इस कहानी को कहा गया है जिसमें आज के मेट्रो लाइफ के विचारों के साथ संस्कारी विचार भी नज़र आते हैं। उन्होंने लड़की और उसकी सास की अलग-अलग भावनाओं और प्राथमिकताओं को दर्शाया है।